《感春》
金朝·施宜生

感事伤怀谁得知，故园閒日自晖晖。
江南地暖先花发，塞北天寒迟雁归。
梦里江河依旧是，眼前阡陌似疑非。
无愁只有双蝴蝶，解趁残红作阵飞。

作者简介：（?—1160）邵武人，原名达，字明望。徽宗政和四年擢第，授颍州教授。钦宗靖康元年走江南。以罪北逃事伪齐。齐废归金，累迁翰林侍讲学士。金完颜亮正隆四年使宋贺正旦，以隐语“今日北风甚劲”及“笔来”暗示金将南侵。使还，其副使告发，被烹死。